stanford-oval/wikipedia huggingface dataset:
Maadoittuminen
Maadoittuminen käytännössä

Maadoittumiseen perehtyneet ihmiset harrastavat meditointia päivittäin ja pyrkivät näin pitämään itsensä henkisessä tasapainossa. Maadoittajat kuvaavat kokemustaan euforiseksi rentoutumisen tunteeksi, jossa ihminen voi kokea jalkojensa yhtyvän juurien tavoin maahan ja mielensä aukeavan valoisena ja avoimena kohti taivasta. Maadoittumisen avuksi on kehitetty myös apuvälineitä kuten erityisiä meditaatiomattoja sekä englanninkielistä oheiskirjallisuutta. Suomessa maadoitusvälineitä myy mm. eko-kauppa Ruohonjuuri. Maadoittajat uskovat saavansa luonnosta energiaa ja saattavat myös sisustaa kotinsa luontoaiheiseksi sekä kerätä kotiinsa toteemimaisia luontosymboleita kuten kiviä tuomaan energiaa. He voivat myös uskoa saavansa energiaa eläimistä sekä lähiruoasta, kuten vastametsästetystä riistasta.
Maadoittumista on pyritty käyttämään myös itsepuolustuslajeissa energian lähteenä. Itsepuolustukseen erikoistuneet meditoijat uskovat voivansa harjoittelun avulla oppia suuntaamaan maan energioita hyökkääjiään vastaan. Ilmiön uskotaan perustuvan maan energia- ja sähköjännitteisiin. Vastaavista ilmiöistä artikkeita on julkaissut myös National Geographic aasialaisella termillä chi power. Ilmiön toimivuus sekä tieteellinen näyttö ovat kuitenkin edelleen kyseenalaisia, ja harjoittajat ovat itsekin myöntäneet, etteivät he pysty kohdistamaan voimaansa kaikkiin ihmisiin. Chi-voiman käyttöön koulutetaan Yhdysvalloissa sekä Aasiassa kurssein ja yksityisissä opistoissa.
Marit Bjørgen
Ura > Arvokisat

Ensimmäisiin arvokilpailuihinsa Bjørgen osallistui Lahden MM-kilpailuissa 2001 sijoittuen takaa-ajossa 19:nneksi ja 10 kilometrin perinteisellä 24:nneksi. Salt Lake Cityn olympialaisissa 2002 hän sai viestihopeaa. 2003 Val di Fiemmen MM-hiihdoissa hän voitti sprinttimaailmanmestaruuden ja sai hopeaa viestissä. 2005 Oberstdorfissa hän karsiutui yllättäen sprinttifinaalista, mutta voitti kuitenkin maailmanmestaruudet 30 kilometrin perinteisen hiihtotavan kilpailussa, sprinttiviestissä yhdessä Hilde G. Pedersenin kanssa sekä 4 × 5 kilometrin viestissä. Lisäksi hän sai hopeaa yhdistelmäkilpailussa ja pronssia 10 kilometrillä.
Bjørgen sijoittui Torinon olympialaisissa 2006 10 kilometrillä toiseksi. Sapporon MM-kilpailuissa 2007 hän sai pronssia sekä parisprintissä että viestissä. Vancouverin olympialaisissa 2010 Bjørgen voitti perinteisen tyylin sprintissä, yhdistelmäkilpailussa sekä viestissä kultaa, 30 kilometrin perinteisellä hopeaa ja vapaan tyylin 10 kilometrillä pronssia. Oslon MM-kilpailuissa 2011 hän voitti maailmanmestaruuden sprintissä, 10 kilometrillä, yhdistelmäkilpailussa ja viestissä sekä sai hopeaa 30 kilometrillä. Kansainvälisen urheilutoimittajien yhdistyksen AISP:n jäsenet äänestivät Bjørgenin vuoden 2011 parhaaksi urheilijaksi yhdessä tennispelaaja Novak Đokovićin kanssa. Val di Fiemmessä 2013 hän voitti sprintin maailmanmestaruuden ja toisessa kilpailussaan yhdistelmäkilpailussa hän saavutti kymmenennen maailmanmestaruutensa. 10 kilometrin vapaan hiihtotavan kilpailussa hän sai hopeaa. Viestistä hän voitti kultaa yhdessä Norjan joukkueen kanssa. Hän voitti myös 30 kilometrin maailmanmestaruuden.
Sotšin olympialaisissa 2014 Bjørgen voitti kultaa yhdistelmäkilpailussa ja perinteisen hiihtotavan parisprintissä Ingvild Flugstad Østbergin kanssa sekä 30 kilometrin vapaan hiihtotavan yhteislähtökilpailussa. Falunin MM-kilpailuissa 2015 hän voitti kultaa perinteisen hiihtotavan sprintissä ja viestissä sekä sai hopeaa 30 kilometrin perinteisen kilpailussa. Lahden MM-kilpailuissa 2017 hän voitti kultaa yhdistelmäkilpailussa. Kolme päivää myöhemmin Bjørgen voitti naisten 10 kilometrin perinteisen kisan 41 sekunnin erolla. Viestissä hän hiihti ankkuriosuuden Norjan kultajoukkueessa. Hän voitti myös 30 kilometrin yhteislähtökilpailun.
Pyeongchangin olympialaisissa 2018 Bjørgen saavutti mitalin kaikilla matkoilla, joille hän osallistui. Hän voitti kultaa perinteisen hiihtotavan 30 kilometrin yhteislähtökilpailussa ja Norjan ankkuriosuuden hiihtäjänä viestissä, hopeaa 15 kilometrin yhdistelmäkilpailussa sekä pronssia vapaan hiihtotavan 10 kilometrillä ja vapaan hiihtotavan parisprintissä.
Ura > Maailmancup

Urallaan Bjørgen on voittanut 84 maailmancupin osakilpailua (tilanne kauden 2017–2018 jälkeen). Hän on voittanut hiihdon maailmancupin kokonaiskilpailun yhteensä neljä kertaa: kausilla 2004–2005, 2005–2006, 2011–2012 ja 2014–2015. Kaudella 2014–2015 Bjørgen varmisti maailmancupin kokonaiskilpailun voiton jo ennen Falunin MM-kisoja. Lisäksi hän on sijoittunut viisi kertaa kokonaispisteissä toiseksi. Hän voitti myös sprintticupit 2002–2003, 2003–2004, 2004–2005, 2005–2006 ja 2014–2015 sekä normaalimatkojen cupin 2004–2005, 2011–2012 ja 2014–2015. Tour de Skin hän voitti 2015.
Bjørgen jätti maailmancupkauden 2015–2016 väliin, koska sai poikalapsen 26. joulukuuta 2015. Hän palasi kilpaladulle 19. marraskuuta 2016 ja hiihti ensimmäisen maailmancup-kilpailunsa marraskuun lopussa Rukalla, jossa voitti 10 kilometrin perinteisen hiihtotavan kilpailun.
Astma

Bjørgen sairastaa astmaa. Hän on pyrkinyt lieventämään oireita lääkityksellä, ja kaudeksi 2009–2010 hänelle myönnettiin lupa käyttää vahvempaa astmalääkitystä. Kyseinen lääkeaine poistettiin WADAn kiellettyjen aineiden listalta syyskuussa 2011.
Saavutuksia

2001 MM, Lahti:
10 km takaa-ajo: 19. sija
10 km (p): 24. sija
Talviolympialaiset 2002, Salt Lake City:
viesti: hopeaa
30 km (p): 14. sija
15 km yhteislähtö (v): 50. sija
2003 MM, Val di Fiemme:
sprintti: kultaa
viesti: hopeaa
15 km yhteislähtö (p): 24. sija
2005 MM, Oberstdorf:
30 km yhteislähtö (p): kultaa
sprinttiviesti: kultaa (Hilde G. Pedersenin kanssa)
4 x 5 km viesti: kultaa (Vibeke Skofterudin, Hilde G. Pedersenin ja Kristin Størmer Steiran kanssa)
yhdistelmäkilpailu 7,5 km (p) + 7,5 km (v): hopeaa
10 km (v): pronssia
sprintti: 16. sija (alun perin 17. mutta Puolan Justyna Kowalczyk hylättiin dopingin takia)
Talviolympialaiset 2006, Torino:
10 km (p): hopeaa
sprinttiviesti: neljäs
viesti: viides
sprintti (v): 18. sija
yhdistelmäkilpailu 7,5 km (p) + 7,5 km (v): keskeytys
2007 MM, Sapporo:
sprinttiviesti: pronssia (Astrid Jacobsenin kanssa)
viesti: pronssia
30 km yhteislähtö (p): 9.
sprintti (p): 10.
yhdistelmäkilpailu 7,5 km (p) + 7,5 km (v): 12.
10 km (v): 22.
2009 MM, Liberec:
viesti: 4.
sprintti (v): 9.
10 km (p): 16.
yhdistelmäkilpailu 7,5 km (p) + 7,5 km (v): 19.
Talviolympialaiset 2010, Vancouver:
sprintti (p): kultaa
yhdistelmäkilpailu 7,5 km (p) + 7,5 km (v): kultaa
viesti: kultaa
30 km (p): hopeaa
10 km (v): pronssia
2011 MM, Oslo:
sprintti (v): kultaa
yhdistelmäkilpailu 7,5 km (p) + 7,5 km (v): kultaa
10 km (p): kultaa
viesti: kultaa
30 km (v): hopeaa
2013 MM, Val di Fiemme:
sprintti (p): kultaa
yhdistelmäkilpailu 7,5 km (p) + 7,5 km (v): kultaa
30 km (p) yhteislähtö: kultaa
viesti: kultaa
10 km (v): hopeaa
Talviolympialaiset 2014, Sotši:
yhdistelmäkilpailu 7,5 km (p) + 7,5 km (v): kultaa
parisprintti (p): kultaa
30 km (v) yhteislähtö: kultaa
10 km (p): viides
viesti: viides
sprintti (v): 11.
2015 MM, Falun:
sprintti (p): kultaa
viesti: kultaa
30 km (p): hopeaa
yhdistelmäkilpailu 7,5 km (p) + 7,5 km (v): kuudes
10 km (v): 31.
2017 MM, Lahti:
yhdistelmäkilpailu 7,5 km (p) + 7,5 km (v): kultaa
10 km (p): kultaa
30 km (v): kultaa
viesti: kultaa
sprintti (v): 16.
Talviolympialaiset 2018, Pyeongchang:
30 km (p): kultaa
viesti: kultaa
yhdistelmäkilpailu 7,5 km (p) + 7,5 km (v): hopeaa
10 km (v): pronssia
parisprintti (v): pronssia
Vuoden 2011 paras naisurheilija Kansainvälisen urheilutoimittajien yhdistyksen AIPS:n mukaan
Aiheesta muualla

Kuvia tai muita tiedostoja aiheesta Marit Bjørgen Wikimedia Commonsissa
Naisten sprinttihiihdon olympiavoittajat
Naisten sprinttihiihdon maailmanmestarit
Naisten parisprinttihiihdon maailmanmestarit
Bjørgen poseeraa 30 kilometrin perinteisestä saamansa kultamitalin kanssa Val di Fiemmen MM-kilpailujen palkintojenjaossa. Hänen vierellään seisoo Therese Johaug (o) ja puolalainen Justyna Kowalczyk (v).
Bjørgen ja Svetlana Nageikina maailmancupin 10 kilometrin osakilpailuissa Viron Otepäässä 7. tammikuuta 2006.
Make It wit Chu

| ”Make It wit Chu” Queens of the Stone Age |
| --- | --- | --- |

Singlen tiedot
 Albumilta: Era Vulgaris
 Julkaistu: lokakuu 2007
 Formaatti: CD, 7 tuuman vinyyli
 Tekijä(t): Josh Homme Alain Johannes Michael Melchiondo
 Tuottaja(t): Josh Homme Chris Goss
 Tyylilaji: alternative rock, stoner rock, blues rock
 Kesto: 04.50
 Levy-yhtiö: Interscope Records
Queens of the Stone Agen muut singlet
| ”3’s & 7’s” 2007 | ”Make It wit Chu” 2007 | ”My God Is the Sun” 2013 |
Make It wit Chu on yhdysvaltalaisen rockyhtye Queens of the Stone Agen kappale, joka julkaistiin kolmantena singlenä yhtyeen viidenneltä albumilta Era Vulgaris lokakuussa 2007. Kappaleen on kirjoittanut Josh Homme, Alain Johannes ja Michael Melchiondo. Sille kuvattiin aiempien singlejen tapaan musiikkivideo.
”Make It wit Chu” ylsi Britannian singlelistalla parhaimmillaan sijalle 101. Singlen B-puolena julkaistiin coverit Brian Enon kappaleesta ”Needles in the Camel’s Eye” ja Billy Idolin kappaleesta ”White Wedding”.
Kappaleet > CD-julkaisu

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Make It wit Chu (edit)  | Homme, Johannes, Melchiondo | 3.48 |  |  |  |  |  |  |
| 2. | Needles in the Camel’s Eye (Brian Eno -cover)  | Eno | 3.23 |  |  |  |  |  |  |
| 3. | White Wedding (Billy Idol -cover)  | Idol | 3.52 |  |  |  |  |  |  |
|  |  |  | 11.03 |  |  |  |  |  |  |
Kappaleet > 7 tuuman vinyyli

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Make It wit Chu | Homme, Johannes, Melchiondo | 4.50 |  |  |  |  |  |  |
| 2. | Needles in the Camel’s Eye (Brian Eno -cover)  | Eno | 3.23 |  |  |  |  |  |  |
|  |  |  | 8.13 |  |  |  |  |  |  |
M/S Finnö

M/S Finnö matkalla kohti Korppoon Verkania. Kuva elokuulta 2012.
M/S Finnö on suomalainen yhteysalus. Se liikennöi Saaristomerellä Korppoon saaristossa vuoden 2012 loppuun asti, jolloin se joutui Varsinais-Suomen ELY-keskuksen tekemän kilpailutuksen takia jäämään pois liikenteestä. Syksystä 2013 lähtien Finnö on ollut Kotkassa M/S Teklan vara-aluksena saaristoliikenteessä. Vuonna 2022 Finferries voitti Varsinais-Suomen Ely-Keskuksen kilpailutuksen Houtskarin reitistä ja keväällä Finnö alkoi liikennöidä reitillä.[lähde? ]
Finnön omistaa Suomen valtion liikelaitoksen Arctia Shippingin Saaristovarustamo. Alus on rakennettu vuonna 1989 Lun-Mekin telakalla Maarianhaminassa. Sen pituus on 19,80 metriä ja sille mahtuu kaksi henkilöautoa ja 36 matkustajaa. Alus on M/S Fiskön sisaralus.
Aiheesta muualla

Finnön reitti- ja aikataulutiedot sekä teknisiä tietoja Varsinais-Suomen Ely-keskuksen sivuilla (Arkistoitu – Internet Archive)
M/S Fiskö

M/S Fiskö saapumassa Kirjaisten satamaan.
M/S Fiskö on suomalainen yhteysalus. Se on liikennöinyt vuoden 2013 alusta alkaen Korppoon ja Houtskärin saaristoreitillä Archipelago Linesin rahtaamana.
Fiskö toimi vuoteen 2010 asti Saaristomerellä Nauvon eteläisen saariston reitillä. Alus lähti Prostvikistä ja pysähtyi muun muassa Kirjaisissa, Gullkronassa, Nötössä, Borstössä , Kopparholmissa ja Sandholmissa. 
Fiskön omistaa Suomen valtion liikelaitoksen Finstashipin Saaristovarustamo. Alus on rakennettu vuonna 1988 Olkiluodon telakalla. Sen pituus on 19,80 metriä ja sille mahtuu 2 henkilöautoa ja 36 matkustajaa. Alus on M/S Finnön sisaralus.
Saaristovarustamo hävisi reittialueen kilpailutuksen ja vuonna 2010 sen korvasi yhteysalus Nordep.
Aiheesta muualla

Fiskön reitti- ja aikataulutiedot Merenkulkulaitoksen sivuilla (Arkistoitu – Internet Archive)
Fiskön tekniset tiedot Finstashipin sivuilla
Make Believe (Toton kappale)

| ”Make Believe” Toto |
| --- | --- | --- |

Singlen tiedot
 Albumilta: Toto IV
 B-puoli: ”Lovers in the Night We Made It”
 Julkaistu: 1982
 Tuottaja(t): Toto
 Tyylilaji: rock, progressiivinen rock
 Kesto: 03.45
 Levy-yhtiö: Columbia
Listasijoitukset
  Billboard, Billboard Hot 100 30. (1982)
Toton muut singlet
| ”Rosanna” 1982 | ”Make Believe” 1982 | ”Africa” 1982 |
Make Believe on yhdysvaltalaisen rockyhtye Toton Toto IV albumin toinen single vuodelta 1982. Kappaleen on säveltänyt ja sanoittanut David Paich.
Kappale ei onnistunut täysin toistamaan ensimmäisen singlen Rosanna menestystä loppukesällä 1982. Make Believen singlejulkaisu jäi bändin tuotannossa sen historian kahden suurimman hitin väliin ja myöhemmin lokakuussa kolmas singlejulkaisu Africa toi bändille sen ensimmäisen ja ainoan ykkössijan Yhdysvalloissa.
2000-luvulla Make Believe oli mukana Grand Theft Auto:Vice City Stories -videopelissä.
Kokoonpano

David Hungate – basso
Bobby Kimball – laulu
Steve Lukather – kitara, laulu
David Paich – koskettimet, taustalaulu, torvisoitin
Jeff Porcaro – rummut
Steve Porcaro – koskettimet
Aiheesta muualla

Discogs
Napsutus

Napsutus tarkoittaa yleensä liikettä, jossa tuotetaan ääntä napautamalla saman käden sormia yhteen. Yleensä se onnistuu keski- ja peukalosormea käyttäen. Napsutusta käytetään esim. musiikissa.
Move Me

| Move Me Nazareth |
| --- | --- | --- |

Studioalbumin tiedot
 Julkaistu: 1994
 Tuottaja(t): Tony Taventer & Nazareth
 Tyylilaji: hard rock
 Kesto: 44.24
 Levy-yhtiö: Polydor
Nazarethin muut julkaisut
| From the Vaults 1993 | Move Me 1994 | Boogaloo 1998 |
Move Me on Nazarethin studioalbumi. Se julkaistiin vuonna 1994.
Kappaleet

Let Me Be Your Dog - 4:37
Can't Shake Those Snakes (Rankin/Paul) - 3:22
Crack Me Up - 3:41
Move Me - 3:45
Steamroller (Rankin/Agnew/McCafferty) - 4:29
Stand By Your Beds (Rankin/Agnew/Hardwell) - 4:13
Rip It Up - 3:34
Demon Alcohol - 2:58
You Had it Comin' - 5:00
Bring It Home To Mama - 4:00
Burning Down - 4:45
Kaikki kappaleet Billy Rankin ellei toisin mainita.
Kappaleet > Eaglen 2002 30-vuotisjuhlapainoksen bonuskappaleet

Love Hurts (orkesteriversio) (Bryant)
Razamanaz (unplugged-versio) (Agnew/Charlton/McCafferty/Sweet)
My White Bicycle (unplugged-versio) (Hopkins/Burgess)
This Flight Tonight (unplugged-versio) (Mitchell)
Let Me Be Your Dog (editoitu versio)
Can't Shake Those Snakes (editoitu versio)
Move Me (editoitu versio)
Kappaleet 13–15 olivat myös alkuperäisen cd-painoksen bonuskappaleina.
Muusikot

Dan McCafferty: laulu
Billy Rankin: kitara
Pete Agnew: basso
Darrell Sweet: rummut
Nazareth
| --- | --- |
Studioalbumit:   Nazareth  Exercises  Razamanaz  Loud ’N’ Proud  Rampant  Hair of the Dog  Close Enough for Rock ’N’ Roll  Play ’n’ the Game  Expect No Mercy  No Mean City  Malice in Wonderland  The Fool Circle  2XS  Sound Elixir  The Catch  Cinema  Snakes ’N’ Ladders  No Jive  Move Me  Boogaloo  The Newz  Big Dogz  Rock 'n' Roll Telephone  Tattooed on My Brain  Surviving the Law 
Livealbumit:   It's Naz  Live at the Beeb  Homecoming 
Kokoelmat:   Greatest Hits  Hot Tracks  The Ballad Album  The Ballad Album Vol II  From the Vaults  Greatest Hits Volume II  The Very Best of Nazareth  Maximum XS  The Anthology
Mussalon voimalaitos

| Mussalon voimalaitos |
| --- | --- |

Tyyppi:  Mussalo 1: hiilivoimalaitos   Mussalo 2: lauhdevoimalaitos
Polttoaine:  Mussalo 1: kivihiili ja maakaasu   Mussalo 2: maakaasu
Teho:  313 megawattia
Omistaja:  Pohjolan Voima
Valmistunut:  Mussalo 1: 1966   Mussalo 2: 1973
Sijainti:  Kotkan Mussalo
Mussalon voimalaitos oli Kotkan Mussalon saaressa sijaitseva Pohjolan Voiman omistama voimalaitoskokonaisuus, joka käsitti laitosyksiköt Mussalo 1 ja Mussalo 2. Voimalaitoksilla tuotettiin sähköä ja kaukolämpöä ja niiden yhteinen nettosähköteho oli 313 megawattia. Voimalaitoksella oli oma hiili- ja öljysatama. Voimalaitos on poistunut käytöstä ja purettu.
Mussalo 1

Mussalo 1 oli vuonna 1966 valmistunut hiilivoimalaitos, jonka nettosähköteho oli 75 megawattia. Sähkön lisäksi laitos pystyi tuottamaan myös kaukolämpöä. Seb lisä- ja käynnistyspolttoaineena oli maakaasu ja varapolttoaineena raskas polttoöljy. Mussalo 1:n savupiipun korkeus oli 85 metriä.
Mussalo 2

Mussalo 2 oli 1973 valmistunut lauhdevoimalaitos, jonka nettosähköteho oli 238 megawattia. Sähkön lisäksi laitos pystyi tuottamaan omalla höyryntuotannollaan myös kaukolämpöä. Laitoksen pääpolttoaineena oli maakaasu ja varapolttoaineena raskas polttoöljy. Mussalo 2 suunniteltiin alun perin polttamaan öljyä, mutta 1985 siihen lisättiin mahdollisuus polttaa myös maakaasua. Vuonna 1994 laitosyksikön yhteyteen rakennettiin uusi kaasuturbiinilaitos, joka liitettiin kombikytkennällä vanhaan laitokseen. Kattilalaitokseen asennettiin myös vähemmän typpioksideja tuottavat polttimet. Kaasuturbiinilaitoksen nettosähköteho on 62 megawattia ja kokonaisuudessaan laitoksen maksimiteho nousi muutoksen ansiosta noin 240 megawattiin. Mussalo 2:n savupiipun korkeus oli 130 metriä.
Voimalaitosten sulkeminen

Pohjolan Voima ilmoitti vuonna 2013 sulkevansa voimalaitokset. Sulkemispäätökseen vaikuttivat erityisesti maakaasun kilpailukyvyn heikkeneminen energiantuotannossa ja kaukolämmön toimitussopimuksen päättyminen Kotkan kaupungin kanssa vuonna 2007. Voimalaitokset olivat varavoimakäytössä ja kuuluivat Suomen sähköntuotantoreserviin. Mussalo 2 oli toiminnassa viimeksi lyhyen aikaa talvella 2010. Mussalo 1 oli ollut toimettomana pidempään.
Voimalan purkutyöt alkoivat kesällä 2015 ja valmistuvat vielä saman vuoden aikana. Itse voimalaitos räjäytettiin maan tasalle. Rakennus oli 133 metriä korkea, ja se oli mahdollisesti Euroopan korkein räjäytetty rakennus. Laitoksesta jäivät jäljelle konttori- ja huoltorakennukset sekä kytkinkenttä. Purkaminen vähensi runsaat 300 megawattia sähkön tuotannon ja kulutuksen tasapainottamiseen soveltuvaa kapasiteettia.
Maaginen numero

"Maaginen numero" tai "taikanumero" (engl. magic number) on tiedoston alku tai protokollan aloitus, jonka perusteella tiedon muoto voidaan määritellä.
Niillä on tietotekniikassa myös muitakin käyttötarkoituksia kuten virheenjäljityksessä.
Maaginen numero on yleensä heti tiedoston tai verkkoviestin alussa tai lähellä sen alkua.
Nimi tulee Unix ja Unixin kaltaisten käyttöjärjestelmien magic -tiedostosta, joka listaa magic-merkkijonot, jota käytetään tiedoston sisällön tunnistamiseen.
Toinen keino tiedostomuotojen tunnistamiseen on tiedostopäätteitä, joita käytetään muun muassa Microsoftin käyttöjärjestelmissä ja hajanaisesti muissa käyttöjärjestelmissä.
Virheenjäljityksessä

Tietomuotojen tunnistamisen lisäksi numeroita käytetään virheenjäljityksessä eri tarkoituksiin.
Microsoft Visual Studion käyttämiä arvoja:
0xCD - puhdas muisti: varattu mutta ei ole kirjoitettu
0xDD - kuollut muisti: vapautettu alue jota ei pitäisi enää olla käytössä
0xFD - aitamuisti: muistialueen rajaamiseen, jolla havaitaan ylikirjoitukset tai alikirjoitukset
0xAB - LocalAlloc():in varauksesta
0xBAADF00D - LocalAlloc():in varauksesta LMEM_FIXED-parametrilla, muistia johon ei ole vielä kirjoitettu
0xCC - alustamattomiin muuttujiin sijoitettu arvo
Muistialueessa voidaan havaita arvoja kuten 0xCDCDCDCD tai 0xDDDDDDDD näistä johtuen.
Tietoliikenteessä

Esimerkkejä maagisien numeroiden käytöstä tietoliikenteessä:
RFC 1661 ja RFC 1171, The Point-to-Point Protocol (PPP)
Aiheesta muualla

Linuxin ytimessä käytetyt numerot (englanniksi)
Make Me Bad

| ”Make Me Bad” Korn |
| --- | --- | --- |

Singlen tiedot
 Albumilta: Issues
 Julkaistu: 2000
 Tuottaja(t): Brendan O’Brien
 Tyylilaji: alternative metal
 Kesto: 03.55
 Levy-yhtiö: Epic
Kornin muut singlet
| ”Falling Away from Me” 1999 | ”Make Me Bad” 2000 | ”Somebody Someone” 2000 |
Make Me Bad on yhdysvaltalaisen Korn-yhtyeen kappale, joka julkaistiin helmikuussa 2000 Issues-albumin toisena singlenä. Musiikkivideoksikin tehty kappale erottui edellisestä tuotannosta melkoisesti, sillä se ei ollut synkkä vaan päinvastoin. Inspiraatio musiikkivideoon saatiin Alien-elokuvista. Musiikkivideon lopussa kuullaan kappaletta ”Dead”.
Kappaleet

Make Me Bad – 3.55
Dirty – 3.56 (live)
Make Me Bad – 4.10 (live)
Make Me Bad – 5.16 (Sybil mix)
Make Me Bad – 3.27 (Sickness in Salvation mix)
Make Me Bad – 4.42 (Kornography mix)
Listasijoitukset

| Maa/lista (2000) | Sijoitus |
| --- | --- |
U.S. Billboard Bubbling Under Hot 100 Singles: 14
U.S. Billboard Hot Modern Rock Tracks: 7
U.S. Billboard Hot Mainstream Rock Tracks: 9
MTV Total Request Live: 3
Iso-Britannia: 25

Korn
| --- | --- |
Studioalbumit:   Korn  Life Is Peachy  Follow the Leader  Issues  Untouchables  Take a Look in the Mirror  See You on the Other Side  Untitled  Korn III: Remember Who You Are  The Path of Totality  The Paradigm Shift  The Serenity of Suffering  The Nothing  Requiem 
Kokoelmat ja livealbumit:   Greatest Hits, Volume 1  Live & Rare  MTV Unplugged: Korn  Korn Kovers 
EP:t:   Neidermeyer's Mind  Live at the Palace  All Mixed Up 
Singlet:   Blind  Shoots and Ladders  Need To  Clown  No Place to Hide  A.D.I.D.A.S.  Good God  Got the Life  Freak on a Leash  Children of the Korn  Falling Away from Me  Make Me Bad  Somebody Someone  Here to Stay  Thoughtless  Alone I Break  Did My Time  Right Now  Y'all Want a Single  Everything I've Known  Word Up!  Another Brick in the Wall  Twisted Transistor  Coming Undone  Politics  Freak on a Leash (MTV Unplugged)  Evolution  Hold On  Kiss  Haze  Oildale (Leave Me Alone)''  Let The Guilt Go  Get up!  Narcissistic Cannibal  Never Never  Spike In My Vains  Hater  Rotting In Vain  Take Me  Black Is the Soul  You'll Never Find Me  Can You Hear Me  Start The Healing  Forgotten  Lost in the Grandeur 
Singlet:   Christmas Song  I Can Remember  Fuck Dying  Jingle Balls  Hypocrites  Creep  Haze  Chaos Lives in Everything  Love & Meth  Insane  A Different World  Cold 
DVD:t:   Who Then Now?  Deuce  Korn Live  Live on the Other Side  Chopped, Screwed, Live and Unglued  Korn: Live in Montreux 2004
Napsijat (kalaheimo)

| Napsijat |
| --- | --- |
 Mangrovenapsija (Lutjanus argentimaculatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Napsijat Lutjanidae  Gill, 1861
Alaheimot
 Apsilinae  Etelinae  Lutjaninae  Paradichthyinae 
Katso myös
   Napsijat (kalaheimo) Wikispeciesissä   Napsijat (kalaheimo) Commonsissa 
Infobox OKNimi-testi OK: 
Napsijat (Lutjanidae) on ahvenkalojen heimo. Siihen kuuluu noin sata lajia, jotka jaetaan neljään alaheimoon ja 17 sukuun. Useimmat lajit elävät meressä trooppisella ja subtrooppisella alueella, jotkin jokisuissa murtoveden luonteisessa vedessä. Jotkin lajit käyvät jokivedessä syömässä. Napsijoita tavataan 450 metrin syvyydessä asti.
Napsijoiden joukossa on monia ruokakaloja, mutta jotkin ovat aiheuttaneet siguatoksiinimyrkytyksiä. Tunnetuin ruokakala on punanapsija (Lutjanus campechanus), mutta sen nimellä myydään monia muitakin kaloja.
Mustaslampi (Petäjävesi)

| Mustaslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°25′02″N, 25°10′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  oja Kornapuroon 
Järvinumero:  14.548.1.012
Mittaustietoja
Pinnankorkeus:  200,9 m  
Pituus:  230 m  
Leveys:  130 m  
Rantaviiva:  0,589 km  
Pinta-ala:  1,814 ha  
Tilavuus:  0.000041 km³ 
Keskisyvyys:  2,29 m  
Suurin syvyys:  4,3 m  
Saaria:  ei saaria 
 fiMustaslampi 
Mustaslampi tai Mustalampi on Keski-Suomessa Petäjävedellä Töysänperän lähellä sijaitseva lampi.
Maantietoa

Lampi on 230 metriä pitkä, 130 metriä leveä, ja sen pinta-ala on 1,8 hehtaaria. Lammella ei ole kartan mukaan saaria. Lammen tilavuudeksi on saatu 41 500 kuutiometriä. Sen keskisyvyys on 2,3 metriä ja suurin syvyys on 4,3 metriä. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Ohrajoen valuma-alueeseen (14.548) se kuuluu. Lammen vedenpinnan korkeus on 200,9 metriä mpy.